మినీలారీ, బైక్‌ ఢీ: ముగ్గురి మృతి - road accident at hasanbad - EENADU
రామచంద్రాపురం: మినీలారీని ద్విచక్రవాహనం ఢీకొన్న ప్రమాదంలో ముగ్గురు ప్రాణాలు కోల్పోయిన ఘటన తూర్పు గోదావరిజిల్లా రామచంద్రాపురం మండలం హసనబాదలో ఆదివారం చోటుచేసుకుంది. పోలీసుల కథనం ప్రకారం..కరప మండలం సిరిపురానికి చెందిన రామరాజు, ప్రకాశ్‌రావు, సూర్యనారాయణలు హసనబాదలో జరిగిన ఓ శుభకార్యానికి హాజరయ్యారు. అనంతరం ద్రాక్షారామం వెళ్లి తిరిగి హసనబాదకు పయనమయ్యారు. ఈ క్రమంలో హసనబాద సమీపంలోని మలుపు వద్దకు రాగానే అదుపుతప్పి లారీని ఢీకొట్టారు. ఈ ప్రమాదంలో నున్న రామరాజు(35) అక్కడికక్కడే మృతిచెందగా, నున్న ప్రకాశ్‌రావు(54)ను ఆసుపత్రికి తరలిస్తుండగా మృతిచెందాడు. నున్న సూర్యనారాయణ(60) పరిస్థితి విషమించడంతో కాకినాడ ప్రభుత్వ ఆసుపత్రికి తరలిస్తుండగా మృతి చెందినట్లు పోలీసులు తెలిపారు. కేసు నమోదు చేసి దర్యాప్తు చేస్తున్నట్లు వెల్లడించారు.
minilari, baike dhee: mugguri mruti - road accident at hasanbad - EENADU
ramachandrapuram: mineelaareeni dwichakravaahanam dheekonna pramaadamlo mugguru praanaalu kolpoina ghatana thoorpu godavarijilla ramachandrapuram mandalam hasanabaadalo aadivaaram chotuchesukundi. polisula kathanam prakaaram..karapa mandalam siripuraaniki chendina ramaraju, prakaashraavu, suuryanaaraayanalu hasanabaadalo jarigina oo subhakaaryaaniki haajarayyaaru. anantaram draakshaaraamam velli tirigi hasanabaadaku payanamayyaru. ee kramamlo hasanabaada sameepamloni malupu vaddaku ragane aduputappi laareeni dheekottaaru. ee pramaadamlo nunna ramaraju(35) akkadikakkade mruthichendagaa, nunna prakaashraavu(54)nu aasupatriki taralistundagaa mrutichendaadu. nunna suuryanaaraayana(60) paristhiti vishaminchadamtho kakinada prabhutva aasupatriki taralistundagaa mruti chendinatlu poliisulu telipaaru. kesu namodu chesi daryaaptu chestunnatlu velladinchaaru.